open-index/open-wikipedia-markdown huggingface dataset:
பைகார்பனேட்டு நிலைகாட்டி

**பைகார்பனேட்டு நிலைகாட்டி அல்லது நிறங்காட்டியானது **(Bicarbonate indicator)  ஒரு வகையான pH நிலைகாட்டியாகும். இந்த நிலைகாட்டி அல்லது நிறங்காட்டியானது ஒரு நீர்க்கரைசலில் கார்பனீராக்சைடு வாயுவின் செறிவு அதிகமாகும் போது ஒரு நிறமாற்றத்தைத் தரவல்ல அளவுக்கு உணர்வுநுட்பமுடையதாகும்.  இந்த நிலைகாட்டியானது ஒளித்தொகுப்பு மற்றும் உயிரணு ஆற்றல் பரிமாற்ற சோதனைகளில் கார்பனீராக்சைடானது வெளியிடப்படுகிறதா? இல்லையா? என்பதைக் கண்டறியும் சோதனையில் பயன்படுகிறது. இந்த நிலைகாட்டியானது உயிரினங்களில் நடைபெறும் வாயு பரிமாற்றத்தின் போது கார்பனீராக்சைடின் உள்ளடக்கத்தை சோதிக்கவும் பயன்படுத்தப்படுகிறது.  கார்பனீராக்சைடின் செறிவானது 0.04% என்ற  அளவிற்கும் அதிகமாக இருக்கும் போது தொடக்கத்தில் இருந்த சிவப்பு நிறமானது pH மதிப்பின்படி அமிலத்தன்மை அதிகமாகும் போது மஞ்சள் நிறமாக மாறுகிறது. கார்பனீராக்சைடின் செறிவானது 0.04% என்ற  அளவிற்கும்  குறைவாக இருக்கும் போது சிவப்பு நிறத்திலிருந்து கருஞ்சிவப்புச்சாயமாகவும், இன்னும் மிகக்குறைந்த கார்பனீராக்சைடின் செறிவில் ஆழ்ந்த ஊதா நிறத்திற்கும் மாற்றமடைகிறது. வெளிச்சுவாசத்தின் போது வெளிவிடப்படும் கார்பனீராக்சைடின் செறிவுகளில் கூட நிலைகாட்டியில் கரைந்து வலிமை குறைந்த கார்போனிக் அமிலத்தை உருவாக்குகிறது. இதன் காரணமாக pH மதிப்பில் குறைவு ஏற்பட்டு நிற மாற்றத்திற்குக் காரணமாகிறது. ஒளித்தொகுப்பின் போது நிகழும் கரு ஊதாவாக மாறும் நிறமாற்றம் கார்பனீராக்சைடின் சதவீத இயைபில் குறைவு ஏற்படுவதைக் காட்டுகிறது. இந்த நிகழ்விலிருந்து ஆக்சிசனின் உற்பத்தியாவதும் உணரப்படுகிறது. ஆனால், இதற்கான நேரடியான சான்றுகள் ஏதுமில்லை.

இந்த வகை சோதனைகளில் கருவிகளில் அமில அல்லது கார மாசுபாடுகளைத் தவிர்ப்பதில் மிகுந்த கவனம் செலுத்தப்பட வேண்டும். ஏனெனில், இந்த சோதனையானது நேரடியாக கார்பனீராக்சைடுக்கான சிறப்பான சோதனையல்ல.

## இயைபு
இரண்டு கரைசல்கள் தனித்தனியாக தயாரிக்கப்படுகின்றன.
* கரைசல் A: தைமால் நீலம் 0.02&nbsp;கி , கிரெசால் சிவப்பு 0.01&nbsp;கி மற்றும் எத்தனால் 2&nbsp;மிலி
* கரைசல் B: சோடியம் பைகார்பனேட்டு 0.8&nbsp;கி, பொட்டாசியம் குளோரைடு 7.48&nbsp;கி மற்றும் நீர் 90&nbsp;மிலி
* கரைசல்கள் A மற்றும் B இவற்றைக் கலக்கவும் பின்னர்  கலக்கப்பட்ட கரைசலில் 9&nbsp;மிலி கரைசலை 1000&nbsp;மிலி வாலை வடிநீரில் கலக்கவும்.
* பைகார்பனேட்டுகள்  மற்றும் கார்பனேட்டுகளின் செறிவைக் கண்டறியப் பயன்படும் இந்த முறையானது "மேக்னியின் முறை" எனவும் அழைக்கப்படுகிறது.

## மேற்கோள்கள்

பகுப்பு:பிஎச் காட்டிகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
சம்பா (நெல் பருவம்)

குளிர் காலமான **சம்பா பருவம்** (*Samba Season*) வேளாண் வழக்கு **சம்பா பட்டம்** என்பது; தென்னிந்திய மாநிலங்களான தமிழ் நாடு மற்றும் பாண்டிச்சேரி விவசாய நிலங்களில், நெல் விதைப்பு, அல்லது நடவு தொடங்கும் காலத்தையும், மற்றும் சாகுபடி கால அளவையும் குறிக்கும் நெல் பருவமாகும். சூலை  - ஆகத்து (*[[தமிழ்]]: [[ஆடி]] - [[ஆவணி]]*) மாதங்களில் துவங்கும் இப்பருவம், டிசம்பர் - சனவரி (*[[தமிழ்]]: [[மார்கழி]] - [[தை]]*) மாதங்களில் முடிவடைகிறது.

130 – 135 மற்றும் >150 நாட்களைக் கொண்ட இந்த சம்பா பருவம், மத்தியகாலம், மற்றும் நீண்டகால நெல் வகைகளை சாகுபடி செய்ய ஏற்ற பருவமாகும்.

## பருவ அட்டவணை

* சம்பா பருவத்தில் தமிழகத்தின் மாவட்ட வாரியாக பயிரிடப்படும் நெல் இரகங்கள்.

## இவற்றையும் காண்க
* வேளாண்மை
* இந்தியாவில் வேளாண்மை
* சம்பா சாகுபடி
* சம்பா அரிசி
* சம்பா மகாபாரதத்தின் ஒரு கதைமாந்தர்
* சம்பா மாவட்டம் இமாச்சலப் பிரதேசம்
* தமிழர் பருவ காலங்கள்

## சான்றுகள்

பகுப்பு:பருவ காலங்கள்
பகுப்பு:இந்தியாவில் வேளாண்மை
பகுப்பு:தமிழ்நாட்டில் வேளாண்மை
பகுப்பு:ஒன்றிணைக்க வேண்டிய தாவரவியல் கட்டுரைகள்
பசிபிக் ஆக்குவாரியம்

**பசிபிக் ஆக்குவாரியம்** (Aquarium of the Pacific) என்பது அமெரிக்கா, கலிபோர்னியா மாநிலத்தில், லாங் பீச் என்ற நகரில் அமைந்துள்ள நீர்வாழ்  உயிரினக் காட்சியகம் ஆகும்.   இது ரெயின்போ துறைமுகத்தில் 5 ஏக்கர் நிலத்தில் உள்ளது. 500 வகையான 11000 விலங்குகள் இந்தக் காடசியகத்தில் உள்ளன. 
ஆண்டுதோறும் 15 இலட்சம் மக்கள் இந்தக் காட்சியகத்தைப் பார்த்துச் செல்கிறார்கள். 900 ஊழியர்கள் இங்கு பணி
செய்கிறார்கள். பொது மக்கள் நன்மைக்காக, வணிக நோக்கமில்லாமல் இந்தக் காட்சியகம் செயல்படுகிறது.
விலங்குகள் மற்றும் நீர்வாழ் உயிரினங்கள் சங்கத்தில் இக் காட்சியகம் உறுப்பாண்மை கொண்டுள்ளது. பசிபிக் அக்வாரியம் தினமும் காலை 9:00 மணி முதல் மாலை 6:00 மணி வரை திறந்திருக்கும்.
## மேற்கோள்கள்

## வெளி இணைப்புகள்
* 
* 

பகுப்பு:நீர்வாழ் உயிரினங்கள்
விஜய் சூப்பர் தொலைக்காட்சி

**விஜய் சூப்பர் தொலைக்காட்சி** (விஜய் சூப்பர்) என்பது தமிழ் மொழியில் இயங்கும் 24 மணி நேர திரைப்பட கட்டணத் தொலைக்காட்சி சேவை ஆகும். இந்த அலைவரிசை ஆகஸ்ட் 25, 2016 ஆம் ஆண்டு அன்று ஸ்டார் இந்தியாவால் சென்னையை தலைமையகமாகக் கொண்டு உலகளவில் இயங்கி வருகின்றது. இந்த அலைவரிசை ஏசியாநெட் ஸ்டார் கம்யூனிகேஷன்சு நிறுவனத்திற்கு சொந்தமானது ஆகும். விஜய் சூப்பர் தனது உயர் வரையறு தொலைக்காட்சியை டிசம்பர் 2021 ஆம் ஆண்டு முதல் ஒளிபரப்ப தொடங்கியது.

இந்த தொலைக்காட்சியில் தமிழ்த் திரைப்படங்கள் மற்றும் மலையாளம், தெலுங்கு, ஹாலிவுட் மற்றும் இந்தி திரைப்படங்களை மொழிமாற்றம் செய்யப்பட்டு ஒளிபரப்பாகிறது.

## வரலாறு
விஜய் சூப்பர் தொலைக்காட்சி ஆரம்பத்தில் ஆண் சார்ந்த பொழுதுபோக்கு அலைவரிசையாக தொடங்கப்பட்டது, மேலும் விஜய் தொலைக்காட்சியில் ஒளிபரப்பான  பழைய தொடர்கள், நிகழ்ச்சிகள் மற்றும் மொழிமாற்றுத் தொடர்களை ஒளிபரப்பியது. இது மார்ச் 10, 2019 ஆம் ஆண்டு முதல் புதிய சின்னத்துடன் தூள் சினிமா தினம் தினம் என்ற வசனத்துடன் ஒரு நாளைக்கு 6 திரைப்படங்களை ஒளிபரப்பத் தொடங்கியது.

## முன்னர் ஒளிபரப்பான நிகழ்ச்சிகள்
### தொடர்கள்
* மகாதேவ்
* சந்திர நந்தினி
* சீதையின் ராமன்
* மகாபாரதம்
* காதலா காதலா காதலா 
* உறவுகள் தொடர்கதை சீசன்-2
* என்னுடைய தோட்டத்தில்
* மின்மினிப் பூக்கள்
* சுஹாசினி
* இது காதலா சீசன்-2
* துர்கா
* குற்றங்கள் ஜாக்கிரதை
* அர்ஜூன்

### நிகழ்ச்சிகள்

* பிக் பாஸ் தமிழ் 
* சூப்பர் சிங்கர் ஜூனியர்-5
* காபி வித் அனு
* பாட்டு பாடவா
* ஹோம் ஸ்வீட் ஹோம்
* தமிழ் பேச்சு எங்கள் மூச்சு

## மேற்கோள்கள்

## வெளி இணைப்புகள்
* Star Vijay official page

பகுப்பு:2016 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:ஸ்டார் இந்தியா
பகுப்பு:தமிழ்த் தொலைக்காட்சிச் சேவைகள்
பகுப்பு:தொலைக்காட்சி நிலையங்கள் சென்னை
பகுப்பு:திரைப்பட அலைவரிசைகள்
என்னுடைய தோட்டத்தில்

**என்னுடைய தோட்டத்தில்** என்பது விஜய் சூப்பர் தொலைக்காட்சியில் திங்கள் முதல் வெள்ளி வரை காலை 11 மணிக்கு ஒளிபரப்பான நெடுந்தொடர் ஆகும். சாந்தி வாசுதேவ் என்ற வயதான பெண்மணி தனது குடும்பத்தை தனக்கே உரிய பாணியில் கட்டுக்கோப்புடன் கையாளுகிறார். பிறகு அவர் வீட்டிற்கு புதிதாக வரும் மருமகள் ரியா, அவர் விதித்த கட்டுப்பாடுகளில் இருந்து முரண்படுகிறார். இவர்கள் இருவருக்கும் இடையே நடக்கும்  நிகழ்வுகளை மையப்படுத்தி இத்தொடர் அமைந்துள்ளது.

இது இந்தி தொடரான 'மேரே அங்க்னே மேன்' என்ற தொடரின் தமிழ் மொழிமாற்று தொடர் ஆகும், ஸ்டார் பிளஸ் என்ற தொலைக்காட்சியில் சூன் 15, 2015 முதல் ஆகத்து 5, 2017 வரை ஒளிபரப்பாகி 770 அத்தியாங்களுடன் நிறைவு பெற்றது.

## கதைச்சுருக்கம்
சாந்தி வாசுதேவ் என்பவருக்கு ரகு மற்றும் சரளா என இரு பிள்ளைகளும் ஆறு பேரப் பிள்ளைகளும் இருந்தனர். அவர் தன் மகள் சரளா மற்றும் அவளது மூன்று பிள்ளைகள் மீது அதிக பாசம் வைத்திருக்கிறார். ஆனால் சரளாவோ அதை பயன்படுத்திக் கொண்டு சாந்தியிடம் பணத்தை சுரண்டுகிறார்.

ரியா என்ற பெண் தன்னுடன் அலுவலகத்தில் வேலை பார்க்கும் ஷிவா என்பவரை காதலித்தாள். ஷிவாவும் அவளை காதலித்தான். ஆனால் தன் பாரம்பரிய குடும்பத்தில் ரியா மருமகளாக அனுசரித்து வாழ முடியாது என்று ஷிவா நினைத்தான். இதற்கிடையில் சரளா தன் மகன் அமித்திற்கு ரியாவுடன் சம்பந்தம் பேசுகிறார். சரளாவின் மகன் ஷிவா என்று தவறாக புரிந்துகொள்ளும் ரியா அந்த திருமணத்திற்கு சம்மதிக்கிறார்.

ஒருநாள் ரியா காதலிப்பது ஷிவாவைத்தான் என்று அறியும் சரளா அதிர்ச்சி அடைகிறார். பிறகு ஒரு திட்டம் போடுகிறார். அதன்படி அவள் தன் அம்மா சாந்தியிடம் அமித்-ரியா திருமணத்தை 4 நாட்களுக்குள் முடித்துவிட வேண்டும் என்று அவசரப்படுத்துகிறார். அதற்கு சாந்தியும் சம்மதிக்கிறார்.

## கதாபாத்திரங்கள்
### முக்கிய கதாபாத்திரங்கள்
*கிருத்திகா தேசாய்- சாந்தி வாசுதேவ்/சசிகலா (சரளா மற்றும் ரகுவின் தாய்)
*ஏக்தா கவுல்- ரியா ஷிவா வாசுதேவ்/மாடர்ன் மருமகள் (ரகுவின் மருமகள்)
*கரம் ராஜ்பல்- ஷிவா வாசுதேவ்/புல்லட் ராஜா (ரகுவின் மகன்)

### துணை கதாபாத்திரங்கள்
*சுசிதா த்ரிவேதி- கௌசல்யா ரகு வாசுதேவ் (சசிகலாவின் மருமகள்)
*அனன்யா கரே- சரளா அஷோக் அகர்வால் (சசிகலாவின் மகள்)
*வருண் பதோலா- ரகு வாசுதேவ் (சசிகலாவின் மகன்)
*சாரு அஷோபா- வித்யா வாசுதேவ் (ரகுவின் மகள்)
*கரீமா பரிஹர்- நிம்மி வாசுதேவ்/சின்ன ராணி (ரகுவின் மகள்)
*நீரஜ் மால்வியா- சுமித் அகர்வால் (சரளாவின் மகன்) 
*பல்லவி குப்தா- பரி அகர்வால் (சரளாவின் மகள்)
*ஷ்ரேயா லஹேரி- சோனா அகர்வால் (சரளாவின் மகள்)
*அஷியேஷ் ராய்- அஷோக் அகர்வால்

## விருதுகள் மற்றும் பரிந்துரைகள்

## மேற்கோள்கள்

## இவற்றைப் பார்க்க
* விஜய் தொலைக்காட்சி நிகழ்ச்சிகளின் பட்டியல்

## வெளி இணைப்புகள்
* விஜய் டிவி யூ ட்யுப்
* விஜய் டிவி வலையகம்

பகுப்பு:ஸ்டார் பிளஸ் தொலைக்காட்சி நிகழ்ச்சிகள்
பகுப்பு:விஜய் தொலைக்காட்சி நிகழ்ச்சிகள்
பகுப்பு:விஜய் சூப்பர் தொலைக்காட்சி நிகழ்ச்சிகள்
பகுப்பு:இந்தித் தொலைக்காட்சி நிகழ்ச்சிகள்
பகுப்பு:இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள்
பகுப்பு:2015 இல் தொடங்கிய இந்தியத் தொலைக்காட்சி நிகழ்ச்சிகள்
பகுப்பு:இந்தியத் தொலைக்காட்சி நாடகங்கள்‎
பகுப்பு:2017 இல் நிறைவடைந்த இந்தியத் தொலைக்காட்சி நிகழ்ச்சிகள்
சுதேஷ்ணை

**சுதேஷ்ணை**, மகாபாரத்தின் விராட பருவம் கூறும் மத்சய நாட்டு மன்னர் விராடனின் பட்டத்தரசி ஆவார். திரௌபதி, சைரந்திரி எனும் பெயரில் விராட நாடு அரண்மனையில்,  இராணி சுதேஷ்ணையின்  சிகை அலங்காரம் செய்யும் சிறப்புப் பணிப்பெண்ணாக பணியாற்றியவர். 

இவரது மகளான உத்தரையை, அபிமன்யு திருமணம் செய்து கொண்டவர். சுதேஷ்ணையின் மகன்கள் உத்தரன், சுவேதன், சதானீகன் மற்றும் சங்கன் ஆவார்.  சுதேஷ்ணையின் உடன்பிறந்தவர் கீசகன் ஆவார். சுதேஷ்ணையின் மகள் வழி பேரன் பரீட்சித்து ஆவார். 
 
## வரலாறு
துரியோதனனிடம் பாண்டவர்கள் சூதாட்டத்தில் தோற்றதால், 12 ஆண்டுகள் வனவாசமும், ஒராண்டு தலைமறைவு வாழ்க்கை மேற்கொள்ள வேண்டியதாயிற்று. 

12 ஆண்டு வனவாசம் முடித்த பாண்டவர்கள், ஓராண்டு தலைமறைவு வாழ்க்கை வாழ, மாறுவேடத்தில் விராட நாட்டின் அரண்மனையில் பணியாற்றினர்.

திரௌபதி, சைரந்திரி எனும் பெயரில் சுதேஷ்ணைக்கு சிகை அலங்காரம் செய்யும் சிறப்பு பணிப்பெண்னாக பணியாற்றியவர்.   சுதேஷ்ணையின் உடன்பிறப்பான கீசகன், திரௌபதியை தகாத செயலுக்காக அடைய முயற்சி செய்தான்.  இதை அறிந்த பீமன் எனும் வல்லபன் கீசகனைக் கொன்றான். 
 
திரிகர்த நாட்டு மன்னர் சுசர்மன் படைகளுடன், மத்சய நாட்டை முற்றுகையிடும் போது, விராடன் தனது படைகளுடன் சுசர்மனையும், அவரது தம்பியரையும் எதிர்த்துப் போரிட வல்லபன் எனும் பீமனுடன் சென்றார். 
மறுபுறத்தில்  கௌரவர்களை எதிர்கொள்ள சுதேஷ்ணை, தன் மூத்த மகன் உத்தரனை பிருகன்னளையுடன் அனுப்பி வைத்தாள். 
இருமுனைப் போர்களில் வல்லபன் மற்றும் பிருகன்னளை உதவியால் விராடன் மற்றும் உத்தரன் வெற்றி பெற்றனர்.

போரின் முடிவில் பாண்டவர்கள் மற்றும் திரௌபதி மாறுவேடத்தை களைந்தனர். சுதேஷ்ணையின் மகள் உத்தரையை அபிமன்யுவிற்குத் திருமணம் செய்வித்தனர். 
## மேற்கோள்கள்

## வெளி இணைப்புகள்

பகுப்பு:மகாபாரதக் கதை மாந்தர்கள்
பாலை சிலம்பன்

ஆங்கிலப் பெயர்  :**Common Babbler**

அறிவியல் பெயர்  :***Turdoises caudata***

## உடலமைப்பு
பாலை சிலம்பன்களுக்கு  கண்ணைப் பறிக்கும் வண்ணச் சிறகுகள் இல்லாது, மெலியநிறங்களில் தான் இருக்கும். 
## வாழிடம்
பொதுவாக 6 முதல் 20 பறவைகள் வரை ஆங்காங்கே பிரிந்து கூட்டமாக இரைதேடும். இடம் விட்டு இடம் போது ஒன்றன் பின் ஒன்றாக பறந்து செல்வது பார்க்க அழகாக இருக்கும். இவை நம்மூரில் இருக்கும் தவிட்டுக் குருவிகள் வகையைச் சேர்ந்தவை. வறண்ட நில புதர்க்காடுகளிலும், வெட்டவெளிகளிலும், பாலை நிலங்களிலும் இவை வசிக்கும். இந்தியாவில் பரவலாகத் தென்பட்டாலும், மேலே குறிப்பிட்ட வாழிடங்களில் தான் பார்க்க முடியும். 
## காணப்படும் பகுதிகள்
தென்னிந்தியாவை விட வடபகுதியில் பொதுவாகப் பார்க்கலாம்.
## மேற்கோள்கள்

பகுப்பு:பறவைகள்
பகுப்பு:தமிழ்நாட்டில் காணப்படும் பறவைகள்
பகுப்பு:இந்தியப் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:ஒன்றிணைக்க வேண்டிய விலங்கியல் கட்டுரைகள்
அல்-க்வாரிஸ்மி

முகமது இபின் மூசா **அல்-க்வாரிஸ்மி** கி.பி.750-இல் பாக்தாத் நகரில் பிறந்தார். கி.பி.850ல் காலமானார். இவர் கணிதவியல், புவியியல் மற்றும் வானியல் அறிஞர்.  'அல்ஜீப்ரா' என்று அழைக்கப்படும் இயற்கணிதத்தின் தந்தை. இவர் பயன்படுத்திய 'அல்-ஜபார்' என்ற அரேபியச் சொல்லிலிருந்தே 'அல்-ஜீப்ரா' என்பது உருவானது. கணிதம் மற்றும் கணிப் பொறியியலில் பயன்படும் 'அல்காரிதம்' என்ற சொல், அல்-க்வாரிஸ்மி பெயரின் லத்தீன் மொழிபெயர்ப்பில் இருந்து உருவானதாகும்.

இவர் எழுதிய 'முழுமைப்படுத்துதல் மற்றும் சமப்படுத்துதல் நூல்' என்பதில் 'லீனியர்' மற்றும் 'குவாட்ரடிக் சமன்பாடுகளை' தீர்ப்பதற்கான வழிமுறைகள் இடம்பெற்றுள்ளன.  இவர் பயன்படுத்திய, 'ஒழுங்குமுறைப்படி அமைந்த, தர்க்கரீதியான வழிமுறைகளே' அல்ஜீப்ரா என்ற தனிப்பிரிவின் வளர்ச்சிக்கு வழிவகுத்தன.

இவர் எழுதிய இரண்டாவது நூலின் லத்தீன் மொழிபெயர்ப்பான, 'அல்காரிதமி டீ நியுமரோ இண்டோரம்' மூலம்தான் எண்முறை [இந்திய எண்கள்] ஐரோப்பாவுக்கு அறிமுகமாகியது.  இடமுறைப்படி எண் மதிப்பைக் குறிக்கும் முறையும் இந்த நூலின் மூலமே ஐரோப்பாவிற்கு அறிமுகம் ஆகியது.

டாலமி என்ற அறிஞர் எழுதிய நூலை மேம்படுத்தி திருத்தப்பட்ட விவரங்களுடன் அல்-க்வாஸ்மி எழுதிய, 'கிதாப் சுரத் அல்-அர்டு' [தி இமேஜ் ஆஃப் எர்த்] என்பது மிகச் சிறந்த புவியியல் நூல். பாக்தாத் நகரில் வாழ்ந்த அல்-க்வாரிஸ்மி பற்றி போதுமான விவரங்கள் கிடைக்கவில்லை. இவரது பிறப்பு,இறப்பு பற்றிய விவரங்கள் தோராயமானவை.

பகுப்பு:கணிதவியலாளர்கள்
ஆலவிளாம்பட்டி

**ஆலவிளாம்பட்டி** (Alavilampatti) என்பது தமிழ்நாட்டின் சிவகங்கை மாவட்டத்தில் உள்ள காளையார்கோவில் வட்டத்தில்  அமைந்துள்ளது. சிவகங்கை நகரத்திற்கு கிழக்கே 18 கி.மீ. தொலைவில் உள்ள காளையார்கோயில் ஊராட்ச ஒன்றியத்தில் உள்ள கொட்டகுடி ஊராட்சியில் ஆலவிளாம்பட்டி கிராமம் அமைந்துள்ளது. ஆலவிளாம்பட்டு கிராமத்தின் அஞ்சல் சுட்டு எண் 630313 மற்றும் தொலைபேசி குறியீடு எண் 04575 ஆகும். இக்கிராமத்தின் அஞ்சலகம் செம்பனூர் ஊராட்சியில் உள்ளது.

## கிராமச் சிறப்புகள்
ஆலவிளாம்பட்டி கிராம மக்கள் கடந்த 500 ஆண்டுகளாக திருமணத்தின் போது   வரதட்சணை வாங்குவதும், தருவதும் இல்லை. மேலும் இக்கிராமத்தினர் சீட்டு விளையாடுதல், புகை பிடித்தல் மற்றும் மது அருந்துவதில்லை. மீறினால் பெருந்தொகை அபராதம் விதிக்கப்படுகிறது. 

## மேற்கோள்கள்


## வெளி இணைப்புகள்

பகுப்பு:சிவகங்கை மாவட்டத்திலுள்ள கிராமங்கள்
பீலி சிவம்

**பீலி சிவம்** என்ற மேடைப் பெயரால் அறியப்படும் **பி. எல். சிவனப்பன்** (5 சூலை 1938 - 25 செப்டம்பர் 2017) என்பவர் ஒரு தமிழ்த் திரைப்பட நடிகராவார். இவர் 1958 முதல் 2017 வரை சுமார் 400 தமிழ் திரைப்படங்கள் மற்றும் நாடகங்களில் நடித்துள்ளார். முகம்மது பின் துக்ளக் (1971) மல்லிகைப் பூ (1973), தூரத்து இடிமுழக்கம் (1980), பொய் சாட்சி (1982), முந்தானை முடிச்சு (1983), இமைகள் (1983), அழகன் (1991), எஜமான் (1993), உள்ளிட்டப் பல படங்களிலும், தொலைக்காட்சி நிகழ்ச்சிகளிலும் நடித்துள்ளார். நாடகத்துறையின் சிறந்த நடிகராக தமிழக அரசின் கலைமாமணி விருதினை 1995 ஆம் ஆண்டு பெற்றார்.

## துவக்ககால வாழ்க்கை
தமிழ்நாட்டின் ஈரோடு மாவட்டம் பண்ணாரிக்கு அருகிலுள்ள புதுப்பீர்கடவு என்ற சிற்றூரில் பிறந்த சிவனப்பனுக்கு, சிறு வயதிலேயே நடிப்பு மீது ஆர்வம் ஏற்பட்டது. பின்னர், புரட்சித் தலைவர் எம். ஜி. இராமச்சந்திரன் நாடகங்களில் தனது வாழ்க்கையைத் தொடங்கினார். ​​பின்னர் வெள்ளித்திரை மற்றும் சின்னத்திரைகளில் நடித்தார். திரைப்பட ஜாம்பவான்களான எம்.ஜி.ஆர், சிவாஜி கணேசன் போன்றவர்களுடன் இணைந்து நடித்துள்ளார். பீலி சிவம் தமிழ் நாடகத்துறையிலிருந்து வந்த நடிகர்கள் தலைமுறையைச் சேர்ந்தவர். இவர் பல மேடை நாடகங்களில் நடித்துள்ளார்.

## திரைப்படங்கள்
200இக்கும் மேற்பட்ட படங்களில் துணை நடிகராகவும், எதிர்மறைப் பாத்திரங்கள், குணச்சித்திர வேடங்கள் போன்றவற்றில் நடித்துள்ளார். விஜயகாந்துடன் இணைந்து தூரத்து இடிமுழக்கம் படத்தில் முக்கிய வேடத்தில் நடித்த இவர், சோவின் முகம்மது பின் துக்ளக் மற்றும் கே. பாக்யராஜ் பொய் சாட்சி, முந்தானை முடிச்சு ஆகிய படங்களில் முக்கிய வேடங்களில் நடித்தார். இவர் ஏராளமான தமிழ்த் தொலைக்காட்சித் தொடர்களில் நடித்து வந்தார். இவர் விஜயகாந்துடன் கேப்டன் பிரபாகரன், நெஞ்சில் துணிவிருந்தால், பெரிய மருது படத்திலும், அவர் முதன் முதலில் இயக்கிய விருதகிரி உள்ளிட்ட பல படங்களில் நடித்துள்ளார்.

## மறைவு
25 செப்டம்பர் 2017 அன்று உடல்நலக் குறைவு காரணமாக தனது 79 ஆவது அகவையில் மதுரையில் காலமானார்.

## திரைப்படவியல்
*இது பகுதி திரைப்படவியலாகும். நீங்கள் இதை விரிவாக்கலாம்..*
;திரைப்படங்கள்

### 1970கள்

### 1980கள்

### 1990கள்

### 2000கள்

### 2010கள்

## மேற்கோள்கள்

பகுப்பு:1938 பிறப்புகள்
பகுப்பு:2017 இறப்புகள்
பகுப்பு:தமிழ்த் திரைப்பட நடிகர்கள்
பகுப்பு:கலைமாமணி விருது பெற்றவர்கள்
ஆன்றே மால்றோ

**ஆன்றே மல்றோ** ( André Malraux DSO 3 நவம்பர் 1901 - 23 நவம்பர் 1976) என்பவர் பிரெஞ்சு புதின எழுத்தாளர், கலை விமர்சகர் மற்றும் பிரெஞ்சு அமைச்சர் ஆவார்.  இவர் சார்லசு டி காலே ஆட்சித் தலைவராக இருந்த காலத்தில் செய்தித் துறை அமைச்சராகவும், பின்னர் பண்பாட்டுத் துறை அமைச்சராகவும் இருந்தார். இவர் எழுதிய மனிதனின் விதி என்ற புதினத்திற்காக பிரிக்சு கொன்கோர்ட் என்ற பரிசு பெற்றார்.

## வாழ்க்கைக் குறிப்புகள்

ஆன்றே மால்றோ வசதியான குடும்பத்தில் பிறந்தவர். எனினும் இவருடைய இளமைக் காலம் பற்றியும் கல்வி பற்றியும் விரிவாகத் தெரியவில்லை.  ஆன்றே மால்றோ பாரிசில் பிறந்தார். தாயார், அத்தை, பாட்டி ஆகியோரின் கவனிப்பில் வளர்ந்தார். இவருடைய தந்தை தொழில் இழப்பினால் மனம் உடைந்து தற்கொலை செய்து கொண்டார். இவருக்கு இளமைக் காலம் முதல் நரம்பியல் தொடர்பான நோய் இருந்ததாகக் கருதப்படுகிறது. 

## தொல்லியலில் ஆர்வம்

தமது 21 ஆம் அகவையில் கேம்போடியாவில் உள்ள மேர் கோவிலைத் தேடி பிரான்சை விட்டுச் சென்றார். கேம்போடியா காடு வழியாகச் சென்று அந்தக் கோவிலை அடைந்து, ஒரு தொல்லியல் பொருளை எடுத்து வந்ததால் அரசு இவரைக் கைது செய்தது. சிறைப் படுத்தப்பட்டார். பிரெஞ்சு சிறை அதிகாரிகளின் அடக்கு முறை இவரை வெறுப்பு அடையச் செய்தது. குடியேற்ற நாடுகளுக்கு எதிராகவும் சமூக மாற்றத்திற்கு ஆதராகவும் ஒரு செய்தித் தாளைத் தொடங்கி எழுதத் தொடங்கினார்.  தென் கிழக்கு ஆசியாவில் இருந்தபோது இளம் அன்னம் குழு என்ற ஓர் அமைப்பை வழி நடத்தினார். சீனாவுக்குப் போய் அங்கு நடைபெற்ற புரட்சி நிகழ்ச்சிகளில் கலந்து கொண்டார். 

## மேற்கோள்

பகுப்பு:பிரெஞ்சு எழுத்தாளர்கள்
பகுப்பு:1901 பிறப்புகள்
பகுப்பு:1976 இறப்புகள்
காளையார்கோவில் வட்டம்

**காளையார்கோவில் வட்டம்** (Kalaiyarkoil  Taluk) தமிழ்நாட்டின் சிவகங்கை மாவட்டத்தின் 9  வருவாய் வட்டங்களில் ஒன்றாகும். இவ்வட்டத்தின் தலைமையகமாககாளையார்கோவில்  நகரம் உள்ளது.

இந்த வட்டத்தின் கீழ் காளையார்கோயில், மறவமங்கலம், நாட்டரசன்கோட்டை, மல்லல், சிலுக்கப்பட்டி என 5	உள்வட்டங்களும்,  63 வருவாய் கிராமங்களும். இவ்வட்டத்தில் காளையார்கோயில் ஊராட்சி ஒன்றியம் உள்ளது.

## அமைவிடம்
காளையார்கோவில் சிவகங்கை நகரத்திற்கு கிழக்கே 18 கி.மீ. தொலைவில் தாெண்டி செல்லும் வழியில் உள்ளது.

காளையார்கோவில் வருவாய் வட்டத்திற்கு மேற்கில் சிவகங்கை வட்டம், கிழக்கில் தேவகோட்டை வட்டம், வடக்கில் காரைக்குடி வட்டம் மற்றும் தெற்கில் இளையான்குடி வட்டம் எல்லைகளாக உள்ளது.

காளையார்கோவில் வருவாய் வட்டத்திற்கு அருகில் அமைந்த நகரங்கள் சிவகங்கை, மதுரை மற்றும் காரைக்குடி ஆகும்.

காளையார்காேவில் தாலுகா, சிவகங்கை மாவட்டத்தில், பரப்பளவில் மிக பெரிய வட்டமாகும். இதன் பரப்பு 40 சதுர கிலாே மீட்டருக்குமேல் விரிந்துள்ளது.

## கோயில்கள்
[thumb|thumb|300px|[காளையார் கோவில் சொர்ணகாளீஸ்வரர் கோயில்|சொர்ண காளீஸ்வரர் கோயிலின் வெளித்தோற்றம்]]
*காளையார் கோவில் சொர்ணகாளீஸ்வரர் கோயில் 

## அரசியல்
காளையார் கோவில் வட்டம் சிவகங்கை சட்டமன்றத் தொகுதிக்கும், சிவகங்கை நாடாளுமன்றத் தொகுதிக்கும் உட்பட்டதாகும்.

## வங்கி நிறுவனங்கள்
*இந்தியன் வங்கி (Ifsc Code : IDIB000K006, Micr Code: 630019093)     
*பாரத ஸ்டேட் வங்கி
*சிட்டி யூனியன் வங்கி   
*இந்தியன் ஓவர்சீஸ் வங்கி                              
*யூனியன் பேங்க்

## கல்வி நிறுவனங்கள்
* இருதயா கலைக் கல்லூரி, காளையார்கோவில்
* டாக்டர். ஆர். ஆர். கலை அறிவியல் கல்லூரி, காளையார் கோயில்
* செயின்ட் மைக்கேல் பொறியியல் மற்றும் தொழில்நுட்ப கல்லூரி, காளையார் கோயில் 
* கிருஷ்ணா நந்தா வித்யாஸ்ரம் மேனிலைப்பள்ளி, காளையார்காேவில் .
* மாவட்ட ஆசிரியர்பயிற்சி நிலையம் காளையார்காேவில்... 
* சரஸ்வதி விகாஸ் மெட்ரிக்               
* மேல்நிலைப் பள்ளி காளையார் காேவில்
*சுதந்திரா பாலிடெனிக் கல்லூரி, காளையார் காேவில்

## மேற்கோள்கள்


## வெளி இணைப்புகள்

பகுப்பு:சிவகங்கை மாவட்ட வட்டங்கள்
வெண்ணியூர் கரும்பேஸ்வரர் திருக்கோவில்

இக்கோயில் தஞ்சாவூரிலிருந்து நீடாமங்கலம் செல்லும் வழியில் கோயில் வெண்ணி என்னும் ஓர் ஊரில் அமைந்துள்ளது. தஞ்சாவூரிலிருந்து சுமார் 25 கி.மீ தொலைவில் உள்ளது. தேவார பாடல் பெற்ற காவிரி தென்கரை தலங்களில் 102 ம் கோயிலாகவும் 274 சிவாலயங்களில் 165ம் கோயிலாகவும் கருதப்படுகிறது. ஒரு காலத்தில் கரும்பு காட்டில் சுயம்பாக எழுந்தருளினார் என்ற நம்பிக்கையும் உண்டு.

பகுப்பு:திருவாரூர் மாவட்டத்திலுள்ள சிவன் கோயில்கள்
தள வளைவரை

கணிதத்தில் **தள வளைவரை** அல்லது **தள வளைகோடு** (*plane curve*) என்பது ஒரு [தளத்திலமைந்த [வளைகோடு|வளைகோடாகும். அத்தளமானது யூக்ளிடிய தளம், கேண்முறைத் தளம் (affine plane) அல்லது வீழ்ப்புவழித் தளமாக (projective plane) இருக்கலாம். பெரும்பாலும் ஆய்வு செய்யப்படும் தள வளைவரைகள் இழைவான சீர் வளைவரைகளும் ( smooth curve) இயற்கணித தள வளைவரைகளுமாகும்.

## சீரான தளவளைவரை
சீரான தள வளைவரை என்பது மெய் யூக்ளிடிய தளம் **R**2 இல் அமைந்ததொரு வளைவரையாகும். இது ஒருபரிமாண சீர் பன்மடியாக இருக்கும். 

அதாவது சீரான தளவளைவரையானது, ஒரு கோட்டைப்" போலத் தோற்றமளிக்கும் தளவளைவரையாக அமையும்; இதன் ஒவ்வொரு புள்ளிக்கு அருகிலும் இவ்வளைவரையை, ஒரு சீரான சார்புகொண்டு ஒரு கோட்டுடன் இணைக்க இயலும்.

சீரான தளவளைவரையைக் குறிக்கும் சமன்பாடு:
:,  ஒரு சீரான சார்பு. மேலும் இவ்வளைவரையின் மீதமையும் எந்தவொரு புள்ளியிலும் பகுதிவகைக்கெழுக்கள் ,  ஆகிய இரண்டும் ஒருபோதும் பூச்சியமாக இருக்காது.

## இயற்கணித தளவளைவரை
இயற்கணித தளவளைவரை என்பது கேண்முறை அல்லது வீழ்வழித் தளங்களிலமைந்த வளைவரைகளாகும். 18 ஆம் நூற்றாண்டுமுதலே இவ்வளைவரைகள் ஆய்வு செய்யப்பட்டு வருகின்றன.

இவ்வளைவரையின் பல்லுறுப்புச் சமன்பாடு:
: 
:வீழ்வழித்தளங்களில்: 
:, *F* ஒரு சமபடித்தான பல்லுறுப்புக்கோவை

ஒரு இயற்கணித தளவளைவரையின் சமன்பாட்டை வரையறுக்கும் பல்லுறுப்புக்கோவையின் படியே, அந்த இயற்கணித தளவளைவரையின் படியாக அமையும்.

எடுத்துக்காட்டு:
: என்ற சமன்பாட்டால் வரையறுக்கப்படும் வட்டத்தின் படி = 2.

மூன்று படியுள்ளவை முப்படித் தளவளைவரைகள் எனவும், நான்கு படியுள்ளவை நாற்படித் தளவளைவரைகள் எனவும் அழைக்கப்படும்.

## எடுத்துக்காட்டுகள்

## மேற்கோள்கள்
*.
*.
*.

## வெளியிணைப்புகள்
* 

பகுப்பு:வளைவரைகள்
விசிறிவால் உள்ளான்

**விசிறிவால் உள்ளான்** (*common snipe*; ***Gallinago gallinago***) 27 செ.மீ. - கருப்பு. செம்பழுப்பு, வெளிர் மஞ்சள் கீற்றுக்களைக் கொண்ட செம்பழுப்பு உடலைக் கொண்டது. மார்பும் வயிறும் வெள்ளை நிறம். இது தரையில் அசையாது. படுத்திருக்கும் போது கண்டு கொள்வது கடினம்.

## காணப்படும் பகுதிகள்

குளிர்காலத்தில் வலசைவரும் இது சேறும் ஈரமுமான தரையில் குளக்கரைகள், ஏரிகளிலிருந்து நீர் கசியும் குட்டைகள், அறுவடை முடிந்த நெல்வயல்கள் ஆகியவற்றினைச் சார்ந்து திரியும். ஊர்ப்புறங்களில் அமைந்த பெண்கள் குளிக்கவும் துணிகளைத் துவைக்கவும் செய்து கொண்டிருக்கும் குளங்குட்டைகளின் ஓரங்களில் கூட அச்சமின்றித் திரியக் காணலாம். தரையோடு ஒன்றியபடி கண்ணில் படாதபடி படுத்திருக்கும் இது, வேட்டைக்காரரால் மிதிபடும் அளவு அவர்கள் நெருங்கிய பின் குரல் கொடுத்தபடி எழுந்து பல கோணங்களில் திரும்பித் திரும்பிப் பறக்கும்.

## உணவு

காலை மாலை நேரங்களில் புழுபூச்சிகள், நத்தை ஆகியவற்றை இரையாகத் தேடும். வெயில் நேரத்தில் புல் கொத்து, புதர் ஆகியவற்றின் ஓரமாகப் படுத்து ஓய்வு கொள்ளும். மேகமூட்டமான மழைநாட்களில் நாள் முழுவதும் சுறுசுறுப்பாக இரை தேடும்.

## மேற்கோள்கள்

பகுப்பு:நீர்ப் பறவைகள்
பகுப்பு:உள்ளான்கள்
பகுப்பு:தமிழ்நாட்டில் காணப்படும் பறவைகள்
பகுப்பு:இந்தியப் பறவைகள்
பகுப்பு:ஐரோவாசியப் பறவைகள்
பகுப்பு:கரைப்பறவைகள்
பிசாணம் (நெல் பருவம்)

குளிர் காலமான **பிசாணப் பருவம்** (*Pishanam Season*) வேளாண் வழக்கு **பிசாணப் பட்டம்** என்பது; தென்னிந்திய மாநிலங்களான தமிழ் நாடு மற்றும் பாண்டிச்சேரி விவசாய நிலங்களில், நெல் விதைப்பு, அல்லது நடவு தொடங்கும் காலத்தையும், மற்றும் சாகுபடி கால அளவையும் குறிக்கும் நெல் பருவமாகும்.  செப்டம்பர் - அக்டோபர் (*[[தமிழ்]]: [[புரட்டாசி]] - [[ஐப்பசி]]*) மாதங்களில் துவங்கும் இப்பருவம், டிசம்பர் - சனவரி (*[[தமிழ்]]: [[மார்கழி]] - [[தை]]*) மாதங்களில் முடிவடைகிறது.

130 – 135 நாட்களைக் கொண்ட இந்த பிசாணப் பருவம், மத்தியகாலம், மற்றும் நீண்டகால நெல் வகைகளை சாகுபடி செய்ய ஏற்ற பருவமாகும்.

## பருவ அட்டவணை

## இவற்றையும் காண்க
* வேளாண்மை
* இந்தியாவில் வேளாண்மை
* தமிழர் பருவ காலங்கள்

## சான்றுகள்

பகுப்பு:பருவ காலங்கள்
பகுப்பு:இந்தியாவில் வேளாண்மை
பகுப்பு:தமிழ்நாட்டில் வேளாண்மை
பகுப்பு:நெல்
கோரை உள்ளான்

**கோரை உள்ளான்** (*Jack Snipe*; *Lymnocryptes minimus*) 21 செ.மீ. உடலின் மேற்பகுதி பசுமையும் ஊதாவும் தோய்ந்தது. தலையிலும் கண்களை அடுத்தும் வெண்பட்டைகளைக் காணலாம். மார்பில் பழுப்புத் திட்டுகள் உண்டு. வயிறும் வாலடியும் வெண்மை.

## காணப்படும் பகுதிகள்
குளிர் காலத்தில் குறைந்த எண்ணிக்கையில் வலசை வரும் இது சகதியும் சேறுமாக உள்ள அறுவடை முடிந்த வயல்கள், சதுப்பு நிலங்கள் ஆகியவற்றில் காணப்படும்.

## உணவு

சிறு நத்தைகள், புழு பூச்சிகள் ஆகியவற்றோடு சதுப்பு நிலத் தாவரங்களில் விதைகளையும் தேடித்தின்னும். வேட்டைக்காரர்கள் ஆரவாரம் செய்து துரத்தும்போது கடைசி வரை புதரிலிருந்து வெளிப்படாது பதுங்கியிருந்து பின் எழுந்து சற்றுத் தொலைவு பறந்து புதரிடையே பதுங்கும்.

இராமநாதபுரம் பெரியகண்மாயைச் சார்ந்த பகுதியில் இப் பறவைகள் காணும் வாய்ப்பு ஏற்பட்டுள்ளது. கோடிக்கரையில் மேற்கொள்ளப்படுவது போல தென்மாவட்டங்களின் மீது அதிக கவனம் செலுத்தினால் வலசை வரும் பறவைகள் பற்றிய பல விவரங்கள் மேலும் வெளிப்படும்.

## மேற்கோள்கள்

பகுப்பு:நீர்ப் பறவைகள்
பகுப்பு:உள்ளான்கள்
பகுப்பு:தமிழ்நாட்டில் காணப்படும் பறவைகள்
பகுப்பு:இந்தியப் பறவைகள்
திரிபுரா பூர்வகுடி மக்கள் முன்னணி

**திரிபுரா பூர்வகுடி மக்கள் முன்னணி** (**Indigenous Peoples Front of Tripura (IPFT) ** என்பது திரிபுராவில் உள்ள பழங்குடி மக்கள் பிரிவினரின் கட்சியாகும்.
அது வடகிழக்கு அரசியல் கட்சிகளின் ஒரு குழுவான வடகிழக்கு பிராந்திய அரசியல் முன்னணியின் உறுப்பினராக இருந்தது, மேலும் இது தேசிய ஜனநாயகக் கூட்டணிக்கு ஆதரவு கொடுத்தது. திரிபுராவின் உள்நாட்டு தேசியவாதக் கட்சியில் (ஐ.என்.பீ.டீ) இணைக்கப்படும் வரை இது 1997 முதல் 2001 வரை செயல்பட்டது,  2009 இல் இது மறுபடியும் உருவாக்கப்பட்டது.

## மேற்கோள்கள்

## வெளி இணைப்புகள்
திரிபுரா கலவரமும் திகைக்க வைக்கும் உண்மையும்! தி இந்து தமிழ் 2017 செப்டம்பர் 27
பகுப்பு:1997இல் நிறுவப்பட்ட அரசியல் கட்சிகள்
பகுப்பு:இந்திய அரசியல் கட்சிகள்
பகுப்பு:திரிபுராவில் அரசியல்
பகுப்பு:திரிபுரி தேசியம்
பகுப்பு:திரிபுரா அரசியல் கட்சிகள்
பகுப்பு:திரிபுரா அரசியல் கட்சிகள்
எஸ். ஆர். ஜானகி

**எஸ். ஆர். ஜானகி** (இறப்பு: 1988) பழம்பெரும் தமிழ் நாடக, திரைப்பட நடிகை. இவரது சொந்த ஊர் கோயம்புத்தூர். 1930களில் நடிக்கத் தொடங்கியவர். தமிழ்த் திரைப்படங்களில் குணச்சித்திர வேடங்களில் நடித்தவர்.

இவருக்குத் தமிழ்நாடு அரசு கலைமாமணி விருது வழங்கிக் கௌரவித்துள்ளது.

## இவர் நடித்த சில படங்கள்
*தர்மபத்தினி
*ஆர்யமாலா
*நால்வர்
*மாமன் மகள் (1955)
*புதுமைப்பெண் (1959)
*மதனமாலா
*பைத்தியக்காரன்
*வாழ்க்கை (1949)
*தேவகி
*சர்வாதிகாரி
*சுபத்ரா அர்ஜூனா
*சூர்யபுத்ரி
*பக்த துருவன்
*பக்த சேதா
*சகோதரி
*நல்லதம்பி [1949]
*என் தங்கை [1952], 
*கலை அரசி
*கோமதியின் காதலன் [1955], 
*ரத்தக்கண்ணீர் [1956], 
*பாகப்பிரிவினை [1959]
*பாதை தெரியுது பார் 1960 
*பாவ மன்னிப்பு (1961)
*பட்டினத்தார் [1962], 
*வானம்பாடி[1963,
*சாது மிரண்டால் 1966 
*நடு இரவில் [1970]
*காலம் வெல்லும் [1970],
*விளையாட்டு பிள்ளை 1970 
*எங்கள் தங்கம் (1970)
*அன்னை வேளாங்கண்ணி 1971 
*வந்தாளே மகராசி (1973), 
*டௌரி கல்யாணம் [1983)

## மேற்கோள்கள்

## வெளி இணைப்புகள்
* எஸ். ஆர். ஜானகி திரைப்படப் பட்டியல் 
* எஸ். ஆர். ஜானகி திரைப்படங்கள்

பகுப்பு:1988 இறப்புகள்
பகுப்பு:கோயம்புத்தூர் மாவட்ட மக்கள்
பகுப்பு:தமிழ்த் திரைப்பட நடிகைகள்
பகுப்பு:கலைமாமணி விருது பெற்றவர்கள்
வித்தியா படுகொலை

**சிவலோகநாதன் வித்தியா** (25 நவம்பர் 1996 &ndash; 13 மே 2015) என்பவர் அகவை 18 கொண்ட இலங்கைத் தமிழ் மாணவி. இவர் 2015 மே மாதத்தில் இலங்கையின் வடக்கே புங்குடுதீவு என்ற ஊரில் குழு பாலியல் வல்லுறவுக்கு உட்படுத்தப்பட்டுப் படுகொலை செய்யப்பட்டார்.

## பின்னணி
புங்குடுதீவைச் சேர்ந்த வித்தியாவின் குடும்பம் ஈழப் போர்க் காலத்தில் 1990 ஆம் ஆண்டில் இடம்பெயர்ந்து மல்லாவி near Mankulam in the வன்னிப் பகுதியில் மாங்குளம் அருகேயுள்ள மல்லாவி என்ற ஊரில் குடியேறினர். வித்தியா மாங்குளம் அரச மருத்துவமனையில் 1996 நவம்பர் 25 இல் பிறந்தார். ஆறாம் வகுப்பு வரை நள்ளாறு வித்தியாலயத்தில் கல்வி பயின்றார்.

ஈழப்போரின் இறுதிக் காலப் பகுதியில், வித்தியா கொழும்பு நகரில் படித்து வந்தார். வித்தியாவின் குடும்பம் வன்னியில் தங்கியிருந்து போர் முடிவடைந்தவுடன் இலங்கை அரசின் "மெனிக் பாம்" எனப்பட்ட தற்காலிக முகாமில் தங்க வைக்கப்பட்டனர். 2010 இல் வித்தியாவும் அவரது குடும்பமும் தமது சொந்த ஊரான புங்குடுதீவுக்குத் திரும்பினர். வித்தியா புங்குடுதீவு மகா வித்தியாலயத்தில் உயர்தர வகுப்புக்கு சேர்த்துக் கொள்ளப்பட்டார்.

யாழ்ப்பாணக் குடாநாட்டின் வடக்கேயுள்ள புங்குடுதீவு உட்படவுள்ள தீவுப் பகுதிகள் 1990 ஆம் ஆண்டு முதல் இலங்கைக் கடற்படையினரினதும், துணை இராணுவக் குழுக்களின் கட்டுப்பாட்டிலும் இருந்து வந்தது. இக்காலப் பகுதியில், தீவுப் பகுதிகளில் ஏராளமான பாலியல் வன்முறைகள், படுகொலைகள், ஆட்கடத்தல்கள், மற்றும் கொள்ளைச் சம்பவங்களும் இடம்பெற்றுள்ளன. இவற்றின் பெரும்பாலானவை கடற்படையினராலும் அரச-ஆதரவு ஈபிடிபி துணை இராணுவக் குழுவினராலும் மேற்கொள்ளப்பட்டதாக மீதும் குற்றம் சாட்டப்பட்டன. இவற்றில் சாரதாம்பாள் (1999), இளையதம்பி தர்சினி (2005) ஆகியோர் வன்புணர்வுக்குட்படுத்தப்பட்டுப் படுகொலை, மற்றும் அல்லைப்பிட்டிப் படுகொலைகள் (2006) போன்றவை குறிப்பிடத்தக்கவை ஆகும்.

## நிகழ்வு
வித்தியா 2 கிமீ தொலைவில் உள்ள பாடசாலைக்கு வழக்கமாக தனது மிதிவண்டியில் வேறு இரு பள்ளி மாணவிகளுடன் செல்வார். ஆனாலும், 2015 மே 13 அன்று, ஏனைய இரு மாணவிகளும் பாடசாலைக்கு செல்லாதததால், வித்தியா தனியே தனது மிதிவண்டியில் காலை 07:25 மணிக்கு வீட்டை விட்டுப் புறப்பட்டார். அ

## மேற்கோள்கள்

பகுப்பு:1996 பிறப்புகள்
பகுப்பு:2015 இறப்புகள்
பகுப்பு:இலங்கைத் தமிழ்ப் பெண்கள்
பகுப்பு:வன்முறைக்குள்ளான பெண்கள்
பகுப்பு:இலங்கையில் தனிநபர் தமிழர் படுகொலைகள்
பகுப்பு:இலங்கையில் வன்புணர்வுகள்
பகுப்பு:கொலை செய்யப்பட்ட மாணவர்கள்
பகுப்பு:புங்குடுதீவு நபர்கள்
தண்டநாயக்கன் கோட்டை

கருநாடகப் போசள (ஹொய்சள) அரசர்களில் வீரசோமேசுவரன் ஒருவன். இவனது ஆட்சிக்காலம் கி.பி. 1234-1264 என்னும் குறிப்புள்ளது. இவனது மகன் மூன்றாம் நரசிம்மன். இவனது ஆட்சிக்காலம் கி.பி. 1263-1292. கருநாடகத்தில் மைசூரை அடுத்துள்ள இன்றைய குண்ட்லுப்பேட்டைப் பகுதி முன்னாளில் தெற்கணாம்பி என்னும் பெயரில் இருந்தது. அதன் உட்பிரிவான பதிநால்கு நாட்டின் தலைவர்களாக இந்தத் தண்ட நாயக்கர்கள் ஆட்சிசெய்தனர். இவர்களில் பெருமாள் தண்ட நாயக்கன் என்பவர், மூன்றாம் நரசிம்மன், மூன்றாம் வீரவல்லாளன் ஆகியோரிடம் பிரதானி என்னும் முதன்மையான ஒரு பதவியில் பணியாற்றியவர். பெருமாள் தண்ட நாயக்கனுக்கு இரு மகன்கள். ஒருவர் மாதப்ப தண்டநாயக்கன். மற்றவர் கேத்தய தண்டநாயக்கன். மாதப்ப தண்டநாயக்கன் மூன்றாம் வீர வல்லாளனின் படைத்தலைவனாக இருந்தவன்.

மாதப்ப தண்டநாயக்கன் மூன்றாம் வீரவல்லாளன் காலத்தில் டணாயக்கன் கோட்டையை நிறுவினான். மூன்றாம் நரசிம்மன் (கி.பி. 1263-1292) தன் ஆட்சிக்காலத்தில் தன் தந்தை பெயரால் சோமேசுவரன் கோவிலைக்கட்டினான் என்று வரலாற்றுக் குறிப்பு கூறுகிறது. பவானிசாகர் அணைப்பகுதியில் மூழ்கிப்போன கோயில்களுள் இக்கோயிலும் ஒன்று எனக்கருதலாம். ஏனெனில், சோமேசுவரர் கோயில் என்னும் பெயருடைய கோயில் நீரில் மூழ்கிய செய்தி பவானி சாகர் அணைப்பகுதிக் கோயிலில் பொறிக்கப்பட்டுள்ளது. இச்செய்தியின் அடிப்படையில், டணாயக்கன் கோட்டையை மாதப்ப தண்டநாயக்கன் கட்டும்போதே அப்பகுதியில் சோமேசுவரர் கோயில் இருந்துள்ளது என்பது பெறப்படுகிறது. எனவே, டணாயக்கன் கோட்டை கி.பி. 1292-ஆம் ஆண்டுக்குப் பின்னரே கட்டப்பட்டிருக்கவேண்டும்.

பகுப்பு:கர்நாடகம்
பகுப்பு:கோட்டைகள்
பெருமாள் தேவன் பட்டி

**பெருமாள் தேவன் பட்டி** என்பது தமிழ்நாடு மாநிலத்தின் விருதுநகர் மாவட்டத்தின் திருவில்லிபுத்தூர் வட்டத்திற்கு தெற்கே எட்டு கிலோ மீட்டர் தொலைவில் உள்ள பிள்ளையார்குளம் ஊராட்சியில் உள்ள ஒரு புறநகர்ப் பகுதியாகும்.

750 வீடுகள் கொண்ட இக்கிராம ஆண்களில் 90% இந்திய இராணுவம் (முப்படைகள்) மற்றும் துணை இராணுவப்படைப் பிரிவுகளில் பணிபுரிவதால் பெருமாள்தேவன்பட்டி கிராமத்தை **இராணுவ கிராமம்** என்றும் **குட்டி பஞ்சாப்** என்றும் சிறப்பித்துக் கூறப்படுகிறது.

## வரலாறு
இக்கிராமத்தின் பெருமாள் என்பவர் 1952ல் இந்திய இராணுவத்தில் சேர்ந்து மேஜர் அளவில் பதவி உயர்வு பெற்று ஓய்வு பெற்றவர். 1962ல் விடுமுறையில் தனது சொந்த கிராமத்திற்கு வந்த பெருமாள், பெருமாள்தேவன்பட்டி கிராம இளைஞர்களுக்கு தனது இராணுப் பணியின் அனுபவங்களைக் குறித்து விளக்கினார். இராணுவப் பணியின் சிறப்பை உணர்ந்த பெருமாள்தேவன்பட்டி கிராம இளைஞர்கள் பலர் பத்தாம் வகுப்பு கல்வி முடித்தவுடன், தங்கள் கிராமத்திலே சிறப்புப் பயிற்சி எடுத்துக் கொண்டு, படைத் துறையின் நுழைவுத் தேர்வில் வெற்றி பெற்று இந்திய இராணுவப் பணியில் சேர்க்கின்றனர்.

தற்போது இக்கிராம இளைஞர்களில் 375 பேர் இந்திய இராணுவத்திலும் மற்றும் எல்லைப் பாதுகாப்புப் படை போன்ற துணை நிலை இராணுவப் படைகளில் பணிபுரிகின்றனர்.  மேலும் இக்கிராமத்தில் 522 முன்னாள் இராணுவத்தினர் உள்ளனர்.

## மேற்கோள்கள்


## வெளி இணைப்புகள்
* Gramangalin Kathai - பெருமாள் தேவன் பட்டி (இராணுவ கிராமம்) - காணொலி
* perumal thevan patty - காணொலி

பகுப்பு:விருதுநகர் மாவட்டத்திலுள்ள கிராமங்கள்
ரே கர்ஸ்வயில்

**ரே கர்ஸ்வயில்**  (Raymond "Ray" Kurzweil 1948 பிப்பிரவரி 12) என்பவர் அமெரிக்க நூலாசிரியர், கணினி அறிவியலாளர், புதுப்புனைவர், மற்றும் எதிர்கால கணிப்பாளர் ஆவார். ஒளி எழுத்துணரி, எழுத்திலிருந்து பேச்சு, பேச்சை உணரும் தொழில் நுட்பம் என கணினி தொடர்பானவற்றில் ஈடுபாடு கொண்டவர். மக்களின் உடல் நலம், செயற்கை நுண்ணறிவு போன்ற பொருண்மைகளில் நூல்கள் எழுதியுள்ளார். 1999 இல் தேசிய தொழில்நுட்ப
பதக்கம் பெற்றதோடு பிற விருதுகளும் பெற்றுள்ளார்.

## இளமைக் காலம்

ஆத்திரியாவிலிருந்து குடிபெயர்ந்து வந்த யூதப் பெற்றோர்க்கு மகனாகப் பிறந்த ரே கர்ஸ்வயில் நியூயார்க்கு நகரத்தில்
வளர்ந்தார். 5 அகவையிலேயே தாம் புதுப்புனவர் ஆக வேண்டும்  என்ற வேட்கையுடன் வளர்ந்தார். 1970 இல் மசாசூசட்சு
தொழில் நுட்ப நிறுவனத்தில் சேர்ந்து படித்து கணினி அறிவியல்,  இலக்கியம் ஆகியவற்றில் பட்டம் பெற்றார்.

## எழுதிய நூல்கள்

கர்ஸ்வயில்  ஏழு நூல்களை எழுதியுள்ளார். 'தி ஏஜ் ஆப் ஸ்பீரிச்வல் மெஷின்ஸ்' என்ற நூல் 9 மொழிகளில் ஆக்கம் செய்யப்பட்டுள்ளது. இவருடைய இணையத் தளத்தை மூன்று மில்லியன் மக்கள் படிக்கிறார்கள்.

## பெற்ற விருதுகளும் மதிப்புகளும்

புகழ் பெற்ற தேசிய புதுப்புனவர்கள் வரிசையில் இடம்பெற்றார்.  20 மதிப்புறு முனைவர் பட்டங்கள் பெற்றார். எம் ஐ டி லெமெல்சன் பரிசு ஐந்து இலக்கம் டாலர்கள் பெற்றார். அமெரிக்க வெள்ளை மாளிகையில் அரசுத் தலைவர் பில் கிளின்டன் இவருக்குத் தேசிய தொழில் நுட்பப் பதக்கத்தை அளித்தார்.

## மேற்கோள்

பகுப்பு:அமெரிக்க எழுத்தாளர்கள்
பகுப்பு:1948 பிறப்புகள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
பாரதிய வித்தியா பவன்

**பாரதிய வித்தியா பவன்** (Bharatiya Vidya Bhavan) பிரித்தானிய இந்திய அரசில் இந்தியர்களால் நிறுவப்பட்ட பெரும் கல்வி நிறுவனம் ஆகும். இக்கல்வி அறக்கட்டளை  நிறுவனத்தை, மகாத்மா காந்தியின் ஆதரவுடன், இந்திய விடுதலை இயக்கப் போராட்ட வீரரும், கல்வியாளருமான **குலபதி** கே. எம். முன்ஷியால் 7 நவம்பர் 1938ல் நிறுவப்பட்டது. இதன் தலைமை அலுவலகம் மும்பையில் உள்ளது. 
 
தற்போது பாரதிய வித்தியா பவனின் செயற்திட்டங்கள் இந்தியா முழுவதும் 119 மையங்களில் நடத்தப்படுகிறது. மேலும் வெளிநாட்டில் 7 மையங்கள் செய்ல்படுகிறது. 

இந்நிறுவனம் ஆங்கிலம் மற்றும் இந்திய மொழிகளில் இந்து தொன்மவியல் போன்ற நூல்கள் மற்றும் இதழ்கள் வெளியிட்டு வருகிறது. 

## அமைப்பு
பாரதிய வித்தியா பவன் அறக்கட்டளை நிறுவனம் இந்தியாவின் பல மாநிலங்களில்  நூற்றிற்கும் மேற்பட்ட ஆரம்பப் பள்ளிகளும், இடைநிலைப் பள்ளிகளும், மேனிலைப்பள்ளிகளும், கல்லூரிகளும் நடத்துகிறது.  
	
வல்லபாய் படேல்,  தலாய் லாமா, ஜவகர்லால் நேரு, அன்னை தெரசா,  ஜெ. ர. தா. டாட்டா ஆகியோர் பாரதிய வித்தியா பவனின் புகழ் பெற்ற  முன்னாள் கௌரவ உறுப்பினர்கள் ஆவார்.

## சிறப்பு
2002ம் ஆண்டில் பாரதிய வித்தியாபவன் நிறுவனம் காந்தி அமைதிப் பரிசு பெற்றுள்ளது.

## மேற்கோள்கள்

## வெளி இணைப்புகள்

* Bharatiya Vidya Bhavan's social network platform 
* 
* Amrita Bharati website
* PM Manmohan Singh's remarks on visit to Bharatiya Vidya Bhavan in 2006
* Bill Gates makes personal donation to Bharatiya Vidya Bhavan's computer initiative
* Bharatiya Vidya Bhavan to start scholarship scheme for students 
* Visit London: The Bhavan Centre – Institute Of Indian Arts and Culture
* BVBPS BHEL Ramachandrapuram's Official Website

பகுப்பு:கல்வி நிறுவனங்கள்
பகுப்பு:நிகர்நிலைப் பல்கலைக்கழகங்கள்
பகுப்பு:மும்பை
பகுப்பு:காந்தி அமைதிப் பரிசு பெற்றவர்கள்
தங்க பாப்பா

***தங்க பாப்பா*** 1993-ம் ஆண்டு வெளியான தமிழ்த் திகில் திரைப்படம் ஆகும். அரவிந்தராஜ் இயக்கிய இத்திரைப்படத்தில் சாமிலி, ராம்கி, நம்பியார், தலைவாசல் விஜய், ஐசுவரியா, ஸ்ரீஜா உள்ளிட்டோர் முக்கிய கதாப்பாத்திரத்திலும், சந்திரசேகர், கீரிக்கடன் ஜோஸ், தியாகு, இரவிராஜ், முரளி குமார், பிரபாகரன் ஆகியோர் துணை வேடங்களிலும் நடித்திருந்தனர். தேவாவின் இசையில் இத்திரைப்படம் 1993-ம் ஆண்டு சூன் 30-ம் திகதி வெளியானது.

## வரவேற்பு
*[[தி நியூ இந்தியன் எக்சுபிரசு]]வைச்* சார்ந்த மாலினி, "பார்க்கலாம்" என விமர்சனம் செய்திருந்தார், தேவாவின் இசையையும், சாமிலியின் நடிப்பையும் பாராட்டி இருந்தார்.

## குறிப்புகள்

பகுப்பு:1993 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
அகன்ற அலகு உள்ளான்

**அகன்ற அலகு உள்ளான்** (*Broad-billed sandpiper*) என்பது ஒரு சிறிய கரைப்பறவையாகும்.

## உடலமைப்பு
ஆங்கிலப்பெயர்    :**Broad-billed Sandpiper**
அறிவியல் பெயர்  :***கேலிடிரிசு பால்சினெலசு***

சிறிய பறவையான இது குளிர்காலத்தில் பெரும்பாலும் தோற்றத்தில் டன்லின் உள்ளானை ஒத்திருக்கும். இயற்கையில் ஒன்றுக்கொன்று வேறுபடுத்துவது அரிது. டன்லின் உள்ளானை விடச் சற்றுச் சிறியதாக் குறுகிய கால்களோடும் கன்னத்திலும் மார்பிலும் பழுப்புக் கறைகளுடன் காணப்படுவதைக் கொண்டும் கிட்ட நெருங்கிப் பார்க்க வாய்ப்பு ஏற்படும்போது இதனை வேறுபடுத்திக் காணலாம். இதன் உடல் நீளம் 17 செ. மீ.  ஆகும்.  குளிர்காலத்தில் வலசை வரும் இதன் பழக்க வழக்கங்கள்  வளைமூக்கு உள்ளானை ஒத்ததாக உள்ளது.

## உணவு
இது உள்ளானைப் போலப் புழுப்பூச்சிகளைத் தரையில் கொத்திப் பிடிப்பதெனவும் மற்ற உள்ளான்களைப்போல் அலகினைச் சேற்றிலோ மணலிலோ நுழைத்து இரை தேடுவதில்லை எனவும் கூறப்படுகின்ற ஒன்றே மற்றவற்றிற்கும் இதற்கும் இடையேயான வேறுபாடு என்று கூறப்படுவது உறுதி செய்யப்பட வேண்டிய ஒன்று. புழுப்பூச்சிகளோடு தாவரங்களின் விதைகளையும் உணவாகத் தேடித் தின்னும். பறக்க எழும்போது **இச் இச்** என வளைமூக்கு உள்ளான்  போல கிறீச்சிட்டுக் கத்தக் கேட்கலாம்.

## பரவலும் வாழிடமும்
அகன்ற அலகு உள்ளான் நீண்ட தொலைவுக்கு வலசை போகின்றது. இனப்பெருக்கம் செய்யாத பருவத்தை கிழக்கு ஆபிரிக்காவிலிருந்து தெற்கு மற்றும் தென்கிழக்காசியா வழியாக ஆத்திரேலியாவரை செலவிடுகிறது.

இந்த பறவையின் இனப்பெருக்க வாழ்விடம் ஆர்க்டிக் வடக்கு ஐரோப்பா மற்றும் சைபீரியாவில் உள்ள ஈரமான தைகா சதுப்பு நிலமாகும். காதலின் போது ஆண் பறவை வானில் ஊடாட்ட காட்சியை நிகழ்த்துகிறது. இவை தரையில் உள்ள சிறிய பள்ளத்தில் கூடு கட்டி, 4 முட்டைகளை இடுகிறன.
## மேற்கோள்கள்

## உசாத்துணை
*தமிழ்நாட்டுப் பறவைகள்''' முனைவர் க.ரத்னம்-மெய்யப்பன் பதிப்பகம்,பக்கம் எண்:52

## வெளி இணைப்புகள்

* Oiseaux Photos
* 
* 
* 
* 
* 
* 
* 
* 

பகுப்பு:நீர்ப் பறவைகள்
பகுப்பு:உள்ளான்கள்
பகுப்பு:தமிழ்நாட்டில் காணப்படும் பறவைகள்
பகுப்பு:இந்தியப் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
தோதாபுரி

**ஈஸ்வர தோதாபுரி** (Ishwar Totapuri), 1761ல் பிரித்தானிய இந்தியாவின் பஞ்சாப் மாகாணத்தில் பிறந்தவர். தோதாபுரி ஆதிசங்கரர் வழிவந்த தசநாமி மரபைச் சேர்ந்த அத்வைத வேதாந்தி ஆவார்.

ஒடிசா மாநிலத்தில் ஆசிரமம் அமைத்துக் கொண்டு அத்வைத வேதாந்தத்தைப் பரப்பியவர்.

ஈஸ்வர தோதாபுரியின் உபதேசத்தால், தக்சிணேசுவர் காளி கோயில் பூஜாரியும், காளி பக்தருமான இராமகிருஷ்ண பரமஹம்சர் மற்றும் ஆனந்தபுரி  அத்வைத வேதாந்தத் நெறிக்கு மாறினர்.

## மேற்கோள்கள்

## வெளி இணைப்புகள்
* ராமகிருஷ்ண பரமஹம்சர்

பகுப்பு:1780 பிறப்புகள்
பகுப்பு:சமயத் தலைவர்கள்
பகுப்பு:இந்து சமயப் பெரியார்கள்
பகுப்பு:அத்வைத வேதாந்த ஆசிரியர்கள்
தெரக்கு உள்ளான்

**தெரக்கு உள்ளான்** (*Terek Sandpiper*; *Xenus cinereus*) 24 செ.மீ. மெல்லிதாக நீண்டு மேல் நோக்கி வளைந்திருக்கம் அலகும். மஞ்சள் நிறக் கால்களும் கொண்டது. முகத்தின் பக்கங்களிலும் பின் கழுத்திலும் பழுப்புக் கோடுகள் இருக்கும். உடலின் மேற்பகுதி சாம்பல் பழுப்பு நிறம் பின் கீழ்ப்பகுதியும் வெள்ளை நிறம்.

## காணப்படும் பகுதிகள்
thumb|left|'''தெரக்கு உள்ளான்'''
ஆகத்து மாதத்தில் தமிழ் நாட்டுக்கடற்கரை சார்ந்த பகுதிகளுக்கு வலசை வரத் தொடங்கும். நன்னீர் நிலைகளில் அரிதாகவே காணக்கூடியது. கடற்கரை, சதுப்பு நிலங்கள், கரையோர உப்பங்கழிகள், ஆற்றுக் கழிமுகம்  ஆகிய பகுதிகளிள் காணப்படும்.

## உணவு

10 முதல் 15 வரையான பறவைகள் சிறு குழுவாக சிறு நத்தைகள், பூச்சிகள் ஆகியனவற்றை இரையாகத் தேடித் தின்னும். இவ்வாறு இரை தேடும் போது புதை மணலில் அலகினைக் கண்வரை உள்ளே செல்லும்படி நுழைக்கும் பழக்கம் உடையதாகையால் கீழ் அலகை ஒட்டியபகுதியும் மோவாயும் தூவிகளற்றுக் காணப்படும். பிடிக்கும் இரையைத் தண்ணீரில் அலசி சுத்தம் செய்த பின் விழுங்கும் பழக்கமும் இதனிடம் உள்ளது. அலை ஏற்றத்தின் போது உயர்ந்த மணல் திட்டுகளின் மீதோ பாறைகளின் மீதோ ஒற்றைக் காலில் நிற்கக் காணலாம். சதுப்பு நிலக்காடுகளில் மேயும் பறவைகள் மரங்களில் உயர அமர்ந்து ஓய்வு கொள்ளும்.

## மேற்கோள்கள்

பகுப்பு:நீர்ப் பறவைகள்
பகுப்பு:உள்ளான்கள்
பகுப்பு:தமிழ்நாட்டில் காணப்படும் பறவைகள்
பகுப்பு:இந்தியப் பறவைகள்
பகுப்பு:உருசியப் பறவைகள்
பகுப்பு:நடு ஆசியப் பறவைகள்
செங்கழுத்து உள்ளான்

**செங்கழுத்து உள்ளான்** அல்லது **செங்கழுத்து ஃபாலரோப்** (*Red-necked phalarope*) என்பது  உள்ளானைப் போலத் தோற்றம் தரும் இது குட்டைகள், உப்பங்கழிகள், கடல் ஆகியவற்றில் நீந்திக் கொண்டிருக்கக் காணலாம். குளிர்காலத்தில் வலசைவரும் போது படத்தில் உள்ளது போல நீல நிற உடலும், வெண்மையான மார்பும், வயிறும் கொண்டதாகக் காட்சி தரும். ஏப்ரலில் வடக்கே திரும்பும் முன், கழுத்தில் சிறிது செம்மை தோன்றும்.

## விளக்கம்
காடை அளவுள்ள இது சுமார் 19 செ.மீ. நீளம் இருக்கும். பெண் பறவையைவிட ஆண்பறவை சற்று சிறியது. இதன் அலகு கறுப்பாகவும், விழிப்படலம் பழுப்பாகவும், கால்கள் நீலங்கலந்த கறுப்பாகவும் இருக்கும். கோடைக் காலத்தில் அதாவது இனப்பெருக்ககாலதில் இதன் கழுத்து செம்பழுப்பு நிறமாக திகழ்வதால் இப்பெயரை இது பெற்றது. ஆனால் குளிர் காலத்தில் இது இந்தியாவுக்கு வலசை வரும்போது இதன் கழுத்தில் அந்த நிறத்தைக் காணமுடியாது. குளிர் காலத்தில் இவை வலசை வரும்போது வெள்ளை உள்ளானை ஒத்திருக்கும். உடம்பின் மேற்பகுதி வெள்ளையும் சாம்பலுமாக இருக்கும். கண்ணின் வழியாக ஒரு கரும் புருவக்கோடு செல்லும். பறக்கும்போது இறக்கைகளில் வெள்ளைப் பட்டை தெளிவாக தெரியும். 

## இனப்பெருக்கம்

இந்த இனப் பறவைகளில், ஆண் பறவைகளை விட பெண் பறவைகள் பெரியதாகவும் பிரகாசமான நிறத்துடனும் இருக்கும். இனப்பெருக்க காலத்தில் பெண் பறவைகளே ஆண் பறவைகளை பின் தொடர்ந்து காதலூட்டத்தை நிகழ்த்தும். மேலும் மூட்டையிடுதல் முடிந்து முட்டைகளை ஆண் அடைகாக்கும் வரை மற்ற பெண் பறவைகளிடமிருந்து தன் துணையைப் பாதுகாக்கும். ஆண் பறவைகள் அடைகாத்தால், குஞ்சு வளர்ப்பு பணிகளையும் செய்கின்றன. அதே நேரத்தில் பெண் பறவை மற்றொரு துணையை கண்டுபிடிக்க முயற்சி செய்யக்கூடும். ஆண் பறவை தனது முட்டைகளை வேட்டையாடிகளிடம் இழந்தால், அது தன் அசல் துணையுடனோ அல்லது ஒரு புதிய துணையிடனோ மீண்டும் இணையும். இனப்பெருக்க காலத்தில் மிகவும் தாமதமாகிவிட்டால், முட்டைகளை அடைகாத்தல், குஞ்சுகளை கவனித்துக்கொள்ளுதல் பொறுப்பை ஆண் பறவைகளிடம் விட்டுவிட்டு, பெண் பறவைகள் தங்கள் தெற்கு நோக்கிய வலசையைத் தொடங்கிவிடுகின்றன.

இந்தப் பறவையின் கூடு என்பது ஒரு சிறிய மேட்டின் புல் நிறைந்த சிறு பள்ளமாகும்.  பொதுவாக நான்கு முட்டைகளை இடும். அடைகாத்தல் காலம் சுமார் 20 நாட்கள் ஆகும்.  குஞ்சு பொரித்த 20 நாட்களுக்குள் இளம் பறவைகளால் பறக்க முடியும். 
## காணப்படும் இடங்கள்
கடற்கரைகளிலும் கடற்கரை சார்ந்த ஆழமற்ற நீர்நிலைகளிலும் ஆங்காங்கே காணலாம். கோடிக் கரையில் காணப்பட்ட குறிப்பு உள்ளது. 20 முதல் 100 வரையான கூட்டமாகக் கடலில் நீந்தித்திரியும். படகுகள் நெருங்கும் போது கூட்டமாக எழுந்து பறந்து தொலைவில் சென்று அமர்ந்து கொள்ளும்.

## உணவு
உப்பங்கழிகள் ஏரிகள் ஆகியவற்றில் கூட்டமாக நீந்தியபடி இரைதேடும் இது நீரில் சுற்றிச் சுழன்றும் வட்டமடித்தும் தன்னை நெருங்குபவர்களைப் பற்றி கவலைப்படாது இரை தேடியபடி இருக்கும். பிளேங்டன், பூச்சிகள் அவற்றின் முட்டை ஆகியவற்றைக் கடல் நீரிலும் உள்நாட்டு நீர்நிலைகளிலும் தேடித்தின்னும் ஒன்றோடு ஒன்று நெருங்கியபடி கூட்டமாக ஓரிடத்திலிருந்து மற்றோரிடத்திற்கு பறக்கும்.

## மேற்கோள்கள்

## வெளி இணைப்புகள்

Red-necked phalarope – RSPB Birds by Name

பகுப்பு:நீர்ப் பறவைகள்
பகுப்பு:உள்ளான்கள்
பகுப்பு:தமிழ்நாட்டில் காணப்படும் பறவைகள்
பகுப்பு:இந்தியப் பறவைகள்
சித்தார்த் சுக்லா

**சித்தார்த் சுக்லா** என்பவர் ஓர் இந்திய நடிகரும் மாடலும் ஆவார். இவர் *பாலிகா வது* என்ற இந்தி தொடரில் “ஷிவ்ராஜ்" கதாபாத்திரத்தில் நடித்ததன் மூலம் பரவலாக அறியப்பட்டார். இவர் 2014ம் வருடத்தில் வருண் தவான் நடித்த *ஹம்டி ஷர்மா கி துல்ஹானியா* என்ற படத்தில் ஒரு துணைக்கதாபாத்திரத்தில் நடித்ததன் மூலம் வெள்ளித்திரையில் அறிமுகமானார். இப்படத்தில் அவர் தனது நடிப்பிற்காக 2015ம் ஆண்டு *ஸ்டார் டஸ்ட் அவார்ட்ஸ்* நிகழ்வில் சிறந்த திருப்புமுனை நடிப்பு விருதும் பெற்றார்.

சுக்லா 2016ம் ஆண்டு கலர்ஸ் டிவியின் *கத்ரோன் கே கிலாடி* என்ற ரியாலிட்டி ஷோவில் பங்கேற்று அதில் வெற்றியும் பெற்றார். அவர் கலர்ஸ் டிவியில் ''தில் ஸே தில் தக்'' என்ற இந்தி தொடரில் நடித்து வந்தார்.

இவர் கடந்த 2019 ஆம் ஆண்டில் பிரபல பாலிவுட் நடிகர் சல்மான் கான் தொகுத்து வழங்கிய பிக்பாஸ் 13 நிகழ்ச்சியின் வெற்றியாளர் ஆவார்.

2021 செப்டம்பர் 2 ஆம் தேதி காலை மாரடைப்பால் காலமானார்

## மேற்கோள்கள்

பகுப்பு:வாழும் மக்கள்
பகுப்பு:இந்தியத் தொலைக்காட்சி நடிகர்கள்
பகுப்பு:இந்திய நடிகர்கள்
பகுப்பு:1980 பிறப்புகள்
பகுப்பு:இந்தியத் திரைப்பட நடிகர்கள்
கண்கிலேடி

**கண்கிலேடி** *(stone-curlews)* ***(Burhinus oedicnemus0) ***, **திக்கோபு** அல்லது **தடித்த கணுக்காலி** **நத்தைக் குத்தி** என்பது **புர்கினிடே** குடும்பத்தில் உள்ள 10  இனங்களைக் கொண்டுள்ளது. இது உலகின் வெப்பமண்டல, மித வெப்பமண்டலங்களில் பரவியுள்ளது. ஆப்பிரிக்காவிலும் ஆசியாவிலும் ஆத்திரேலியாவிலும் இரண்டு அல்லது மூன்று இனங்கள் காணப்படுகின்றன. இவை நீர்ப்பறவைகளாக வகைபடுத்தப்பட்டாலும், பெரும்பாலும் இவை வறள்பகுதிகளிலும் மித வறள்பகுதிகளிலும் காணப்படுகின்றன.

## உடலமைப்பு
இவை இடைநிலை முதல் பெரிய அளவு வரையுள்ள வலிய கருப்பு அல்லது மஞ்சட் கருப்பு அலகுகளோடு பெரிய மஞ்சள் கண்களைக் கொண்டு ஊர்வன தோற்றத்துடன் இனத்தெளிவில்லாத சிறகமைவுடன் அமைகின்றன. இவை தடித்த கணுக்காலி, கண்கிலேடி ஆகிய பெயர்களில் அழைக்கப்படுகின்றன. கணுக்கால் என்பது இதன்நீண்ட அல்லது பசுங்கால்களின் மூட்டுகளைக் குறிக்கிறது.

## காணப்படும் பகுதிகள்
மலைப்பகுதிகளைச் சார்ந்த வறள்காடுகள், முட்புதர்களோடு கூடிய தரிசுநிலங்கள், ஊர்ப்புறத்தில் அமைந்த மா முதலான மரங்கள் நிறைந்த காடுகள், நீர்வற்றிய ஆற்றுப் பரப்பு ஆகியவற்றிடையே இணையாகவும் சிறு குழுவாகவும் திரியும்.

## உணவு
காலை மாலை நேரங்களில், புழு பூச்சிகள், எலி முதலிய சிற்றுயிர்களை இரையாகத் தேடும். பகலில் மரநிழல், புதர்கள் ஆகியவற்றிடையே ஓய்வுகொள்ளும். வேட்டைக்காரர்கள் தேடித் திரியும் போது மிக அருகில் வரும் வரை சத்தமின்றிப் பதுங்கியபடி படுத்துக் கிடந்து பின் எழுந்து பறக்கும். **பிக். பிக். பிக்** எனக் குரல் கொடுப்பதை அந்தி நெருங்கும் போதும் அதிகாலையிலும் கேட்கலாம்.

## இனப்பெருக்கம்
பிப்ரவரி முதல் ஆகத்து வரை கல்லாந்தரையில் புதர் ஓரமாகவும் புல்மேடுகளிலும் தரையில் சிறு குழியில் 2 முட்டைகள் இடும். 

## மேற்கோள்கள்

## வெளி இணைப்புகள்

* Ageing and sexing (PDF; 4.7 MB) by Javier Blasco-Zumeta & Gerd-Michael Heinze 
* 
* 
* 
* 
* 

பகுப்பு:பறவைகள்
பகுப்பு:உள்ளான்கள்
பகுப்பு:தமிழ்நாட்டில் காணப்படும் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
அயோத்தியாபட்டினம் கோதண்டபாணி ராமர் கோயில்

**அயோத்தியாபட்டினம் கோதண்டராமசுவாமி கோயில்** (*Kodandaramaswamy Temple, Ayodhyapatinam*) என்பது தமிழ்நாட்டில் சேலம் மாவட்டம், மையப் பகுதியில் அயோத்தியாபட்டினம் என்னும் ஊரில் அமைந்துள்ள ராமர் கோயிலாகும். இக்கோயில் சேலம் பழைய பேருந்து நிலையத்தில் இருந்து 10 கி.மீ. தொலைவில் அமைந்துள்ளது.

## தொன்மம்
ராவணன் வரதம் முடிந்து ராமன், சீதை, லட்சுமணன், அனுமன், சுக்கிரீவன், விபீடணன்  மற்றும் படை வீரர்களுடன் அயோத்தி திரும்பிய பொது இங்கு தங்கி இரவு ஓய்வெடுத்தனர். அதற்குள் பட்டாபிஷேகம் செய்ய வேண்டிய நாள், நட்சத்திரம் நெருங்கி விட்டதை உணர்ந்து   அயோத்தி செல்வதற்கான காலம் தாமதமானதல் இங்கேயே பட்டாபிஷேகம் நடைபெற்றது. என்ற தொன்மக்கதை இத்தலம் குறித்து நிலவுகிறது.

## கட்டடக்கலை
இந்தக் கோயிலானது ஐந்து நிலை இராசகோபுரத்தையும், உயரமான விளக்குத் தூணையும் கொண்டு கிழக்கு நோக்கி அமைந்துள்ளது. விளக்குத் தூணின் அடியில் கருடாழ்வார், சங்க சக்கர உருவங்கள் காணப்படுகின்றன. இக்கோயிலில் விநாயகர், கருடாழ்வர், ஆஞ்சநேயர், ஆழ்வர்கள் சிற்றாலயங்களும் உள்ளன. கருவறையின் முன்புறம் இருபுறங்களிலும் துவாரபாலகர் சிலைகள் காணப்படுகின்றன. கருவறையில் இராமர் பட்டாபிசேகக் கோலத்தில் காட்சியளிக்கிறார். பொதுவாக வைணவக் கோயில்களில் தாயார் வலப்புறத்தில் இருப்பார். ஆனால் இத்தலத்தில் இடப்புறத்தில் தாயார் எழுந்தருளியுள்ளார். அருகில் கருடாழ்வார் இராமரை வணங்கி நின்ற நிலையில் உள்ளார்.  

கோயில் பிரகாரத்தில் தெற்கு நோக்கியவாறு ஆனுமார் அருள் பாலிக்கிறார். பன்னிரு ஆழ்வார்களுக்கு இங்கு தனிச் சந்நிதியில் உள்ளனர். இக்கோயியில் 28 தூண்களை உடைய மகா மண்டபம் உள்ளது. இந்த மண்டபத்தில் உள்ள தூண்களில் கண்ணன் கோபியரோடு நீராடுதல், பாற்கடலில்  பள்ளிகொண்ட பெருமாள், இராமர் பட்டாபிசேகக் காட்சி, பரதன் சத்ருக்னன் சிற்பம் போன்றவை தூணில் செதுக்கபட்டுள்ளன. இக்கோயிலைக் கட்டியதாக கருதப்படும் திருமலை நாயக்கரின் உருவமமும், அவரது தேவியின் உருவமும் தூணில் செதுக்கபட்டுள்ளன. இந்த மண்டபத்தில் உள்ள ஒரே தூணில் தசாவதாரக் காட்சிகள் அனைத்தும் செதுக்கபட்டுள்ளன. இவ்வாறு சிற்பக் கலைக்கு எடுத்துக் காட்டாக இக்கோயில் அமைந்துள்ளது. இக்கோயிலின் உட் கூறையில் கஜேந்திரமோட்சம், கண்ணனின் சிறுவயது குறும்புகள் போன்றவை ஓவியங்களாக தீட்டபட்டுள்ளன. இங்குக் கோயில் குளம், கோயில் தேர் போன்றவை உள்ளன.

## நிருவாகம்
இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் பாஞ்சராத்திர முறைப்படி இரண்டு காலப் பூசைகள் நடக்கின்றன. புரட்டாசித் திருவிழா, பங்குனித் திருவிழா, இராம நவமி, நவராத்திரி போன்ற நாட்களில் இத்தல இறைவன் பலவேறு வாகனங்களில்  எழுந்தருளி, வீதியுலா செல்வார். 
## வெளி இணைப்புகள்
*கோயில் அமைவிடம்
* கோயில் வரலாறு

## மேற்கோள்கள்

பகுப்பு:சேலம் மாவட்டத்திலுள்ள ராமர் கோயில்கள்
முசல் கின்னாத்தி

**முசல் கின்னாத்தி** (*Great stone-curlew*) என்பது கண்கிலேடி குடும்பத்தைச் சேர்ந்த ஒரு பெரிய பறவை ஆகும். இது வெப்பமண்டல தெற்காசியாவில் இந்தியா, பாக்கித்தான், இலங்கை, வங்காளதேசம் முதல் தென்கிழக்காசியா வரை வசிக்கும் இனப்பெருக்கம் செய்கிறது.

*ஆங்கிலப்பெயர் :**Great Stone - Plover**
*அறிவியல் பெயர்  :***Esacus recurvirostris***
## விளக்கம்
இது அளவில் வீட்டு்க் கோழியை ஒத்திருக்கும். சுமார் 51 செ.மீ. நீளம் இருக்கும். அலகு கருப்பு நிறம். அடிப்பகுதி பசுமை தோய்ந்த மஞ்சள் நிறத்தில் இருக்கும்.  விழிப்படலம் வெளிர் மஞ்சள் நிறம் கால்கள் மஞ்சள் நிறத்தில் இருக்கும்.  உருவத்தில் இது இந்தியக் கண்கிலேடியை ஒத்த அளவில் அதைவிடச் சற்றுப் பெரியதாக இருக்கும். பெரிய உருண்டையான கண்களுக்கு மேலும் கீழுமாக இரண்டு கருப்புப் பட்டைகள் காணப்படும். இறக்கைகள் மடக்கி அமர்ந்திருக்கும்போது முதுக்பு பக்கத்தில் கருப்பு வண்ணம் தெளிவாகக் காணலாம். மற்றபடி உடலின் மேற்பகுதி சாம்பல் நிறங்கலந்த மணல் நிறமாகக் காணப்படும். இது  பருத்த தலையும் தடிமனான மூட்டுக்கள் கொண்ட நீண்ட கால்களும் கொண்டது. மஞ்சளும் கருப்புமான இரு நிறம் கொண்ட அலகு சற்று மேல் நோக்கி நிமிர்ந்திருக்கும். பறக்கும்போது வாத்துப் போலத் தோற்றம் தரும். இதன் இறக்கைகளில் இரண்டு கருப்புப் பட்டைகளைக் காணலாம்.

## காணப்படும் இடங்கள்
ஆற்றுப் படுகைகளிடையேயான கற்பாறைகள், ஆற்றைச் சார்ந்த இலையுதிர் காடுகளிடையேயான கல்லும் கரடுமான பகுதிகள், கடற்கரை சார்ந்த ஆற்றுக் கழிமுகங்கள், உப்பங்கழிகள் ஆகியவற்றில் காணலாம். கோடியக்கரை, ராமேசுவரம் பகுதிகளில் பெரும் எண்ணிக்கையில் காணப்பட்ட குறிப்பு உண்டு. 

## உணவு
இவை வெயில் நேரத்தில் ஓய்வாகப் பாறைகளில் படுத்துக் கிடந்து காலை மாலை நேரங்களில் நண்டு, தவளை, நத்தை, பிற சிறு உயிர்கள் ஆகியவற்றைத் தேடித் தின்பதோடு மணற்பரப்பில் முட்டையிடும் சிறுபறவைகளின் முட்டைகளையும் தின்னும். இதன் பருத்த உறுதியான அலகு கற்களைப் புரட்டி அதன் அடியில் பதுங்கி இருக்கும். நண்டு போன்ற உயிர்களைத் தேடித்தின்ன ஏற்றதாக உள்ளது. க்ரீஇ...க்ரி  என உரத்த குரலில் கத்தும்.

## இனப்பெருக்கம்
பிப்ரவரி முதல் ஜூன் வரையான பருவத்தில் ஆற்றுப் படுகையில் தரையில் சிறிது குழிவு உண்டாக்கி 2 முட்டைகள் இடும்.

## காட்சியகம்

File:Great Thick-knee.jpg|பறவையின் நெருக்கமாகன தோற்றம்.

File:Great Stone Curlew.jpg| இந்தியாவின் சம்பலில் காணப்பட்ட முசல் கின்னாத்தி


## மேற்கோள்கள்

பகுப்பு:தெற்காசியப் பறவைகள்
பகுப்பு:உள்ளான்கள்
பகுப்பு:தமிழ்நாட்டில் காணப்படும் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தென்கிழக்காசியப் பறவைகள்